stanford-oval/wikipedia huggingface dataset:
חבר המועצות המקומיות

חבר המועצות המקומיות הוקם באפריל 1938. החבר  נרשם כאגודה עות'מאנית והממשלה המנדטורית הכירה בו כגוף המייצג את השלטון המקומי.
מטרתו הייתה להוות גוף לפעולה משותפת של המועצות מול המוסדות הלאומיים ושלטונות המנדט הבריטי. בשנת 1939 דרש החבר שחבריו ישותפו כחברים בוועד הלאומי ושהוועד הלאומי ירכז את פעילותו בשטח שיפוטן של המועצות המקומיות אך ורק דרך המועצות. הסכמה על כך הושגה בסוף 1939. פעילות זאת הייתה למורת רוח מפלגות הפועלים שראו בכך ניסיון של הארגונים האזרחיים להשיג יתרונות פוליטיים. מנהל החבר היה חיים אריאב שהיה גם מזכיר התאחדות האיכרים, דבר שהביא לבקורת מצד ארגוני הפועלים שטענו שהחבר מהווה זרוע של התאחדות האיכרים.
בשנת 1940 היו מיוצגים בחבר היישובים העירוניים למחצה: בני ברק, רמת גן, בת ים ונתניה והמושבות הגדולות: רחובות, ראשון לציון, פתח תקווה, חדרה, הרצליה, כפר סבא ורעננה.
החבר שימש מכשיר מרכזי להדרכה ולכיוון של המועצות המקומיות; לברר את הדרכים לקידום הפעולה המוניציפלית ולהכניס בה אחידות, תוך הבנה הדדית עם השלטונות והמוסדות הלאומיים.
מהתחלה צנועה גדל החבר והקיף כמעט את כל המועצות המקומיות העבריות- כעשרים במספר. ראשי המועצות היו בתוקף תפקידם חברי הנהלת החבר. החבר היה נציגות של המועצות העבריות שדנה בשאלות המשותפות לכולן.
החבר עסק בחינוך ותרבות, אספקה, תחבורה, רווחה ובריאות.
הערות שוליים

1 2  בחבר המועצות המקומיות, דבר, 8 ביוני 1938
↑  שאלת הבטחון במחוז הדרום, הצופה, 3 באוגוסט 1938
↑  חבר המועצות המקומיות והוועד הלאומי, דבר, 24 באוקטובר 1939
↑  חבר המועצות החליט להשתתף באופן פעיל בוע"הל, המשקיף, 4 בדצמבר 1939
↑  בניגוד מוחלט לדעת רוב התושבים, דבר, 26 ביוני 1939
↑  במועצת המושבה כפר סבא, דבר, 22 באוקטובר 1939
1 2  דבר היום, דבר, 25 בפברואר 1940
↑  חבר המועצות המקומיות, פעולותיו ותפקידיו, הצופה, 27 בפברואר 1940
↑  חבר המועצות המקומיות מכשיר הריאקציה, משמר, 13 בנובמבר 1947
↑  דרישה להפסקת השביתה בבתי הספר, הצופה, 9 בינואר 1940
↑  כינוס תזונה בין המושבות, הצופה, 18 בנובמבר 1940
↑  חבר המועצות דן בשאלות התנועה, דבר, 26 במאי 1952
↑  הדסה תעזור למפעלי הבריאות במושבות, המשקיף, 23 בפברואר 1940
זכויות להט"ב בסנט לוסיה

| --- | --- |

סנט לוסיה
 מעמד בחוק:  פלילי מאז 2005 עבור גברים, עונש: 10 שנות מאסר וקנס (דווח כלא נאכף בפועל, אי-הפללה ממתינה לאישור), חוקי עבור נשים
 טרנסג'נדריות:  אין הכרה בשינוי מגדר
 שירות צבאי:  מדינה ללא צבא
 הגנה מפני אפליה:  ישנו איסור על אפליה על רקע נטייה מינית בתעסוקה מאז 2006
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נגד (המדינה היחידה מיבשת אמריקה אשר הצביעה נגד ההצהרה)
זכויותיהם של לסביות, הומואים, טרנסג'נדרים וביסקסואלים (להט"ב) בסנט לוסיה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית בין גברים היא פלילית ועונשה 10 שנות מאסר וקנס מאז ינואר 2005 אם כי החוק דווח לאורך השנים כלא נאכף בפועל. הומוסקסואלית נשית היא חוקית.
מעמד בחוק

פעילות הומוסקסואלית היא פלילית עבור גברים בסנט לוסיה אם כי חוקית עבור נשים. גיל ההסכמה מוגדר כשווה הן עבור זוגות לסביות והן עבור זוגות הטרוסקסואלים אם כי לא שווה עבור זוגות גברים הומוסקסואלים.
מעמד בחוק > סעיף 132.

(1) מי שעושה מעשה מגונה באדם אחר, עובר עבירה ודינו בהרשעה בכתב אישום - מאסר עשר שנים או בהרשעה מקוצרת - חמש שנים.
(2) (1) גזר הדין אינו חל על מעשה מגונה גס שנעשה ביחידות בין גבר בוגר לבין אישה בוגרת, ששניהם מסכימים.
(3) (2) -
(א) יראו מעשה כאילו לא נעשה ביחידות אם הוא נעשה במקום ציבורי ו
(ב) יראו אדם שלא הסכים לביצוע מעשה כאמור אם -
(ט) ההסכמה נסחטה בכוח, באיומים או בחשש לפגיעה גופנית או הושגה במצגים כוזבים ומרמה באשר למהות המעשה,
(ii) ההסכמה נגרמת על ידי יישום או מתן של כל סם, חומר או דבר מתוך כוונה לשכור או להמם את האדם, או (iii) אותו אדם הוא, והצד השני למעשה יודע או יש לו סיבה טובה להאמין שהאדם סובל מהפרעה נפשית.
(4) בסעיף זה "מעשה מגונה חמור" - מעשה שאינו מגע מיני (בין אם טבעי ובין אם שאינו טבעי) של אדם הכרוך בשימוש באיברי המין לצורך סיפוק חשק מיני".
מעמד בחוק > סעיף 133.

(1) מי שמבצע מעשה סדום עובר עבירה ודינו בהרשעה בכתב אישום - מאסר -
(א) עולם, אם נעשה בכוח וללא הסכמת האדם האחר,
(ב) עשר שנים, בכל מקרה אחר.
(2) כל המנסה לבצע מעשה סדום, או מבצע תקיפה בכוונה לבצע מעשה סדום, עובר עבירה ודינו - מאסר חמש שנים.
(3) בסעיף זה "מעשה סדום" פירושו מגע מיני בפי הטבעת של זכר עם אדם זכר אחר".
מקורות מרובים ציינו לאורך השנים כי חוקים אלו אינם נאכפים בסנט לוסיה בפועל ורשומים דה יורה בלבד.
מעמד בחוק > אי-הפללה

בנובמבר 2017, בעת שדיברה בפגישת המרכז הקריבי למשפחה וזכויות אדם (CARIFAM), שרת החוץ שרה פלאד-בוברון מהמפלגה השמרנית, מפלגת הפועלים המאוחדת, חזרה על עמדתה לפיה הממשלה "תיצמד להחלטתה להימנע מהפללת מעשה סדום וזנות למרות הלחץ הגובר מצד מדינות וארגונים בינלאומיים".
בפברואר 2019, לאחר רצח בדקירתו של מייקל פורן, גיאני בן 27 בסנט לוסיה, הצהירו ארגוני "הברית הקריבית המזרחית לגיוון ושוויון" (ECADE) ו-"United & Strong" כי רציחתו של פורן נבעה מנטייתו החד מינית הנתפסת שלו. הארגונים קראו לממשלת סנט לוסיה "להוקיע בתוקף כל צורה של אלימות ואפליה על בסיס נטייה מינית, זהות מגדרית וביטוי מגדרי" בכדי "לעודד את ממשלות סנט לוסיה ומזרח האיים הקאריביים לבחון מחדש את השפעת חוקי הסדום ומעשיהם המגונים המתפרשים באופן נרחב כהפללה של הומוסקסואליות".
במרץ 2019, דווח כי הסנאטור הרמנגילד פרנסיס, שר המשפטים והביטחון הלאומי וסגן נציב המשטרה לשעבר, תומך בבחינתו של חוק הסדום של סנט לוסיה. הוא אמר לכתבים "אם הסנט לוסיאנים רוצים שהוא יבחן מחדש אין לי בעיות עם זה. אבל אני חושב שהגיע הזמן שאנחנו באמת צריכים להסתכל על זה. יותר מדי צעירים מושמצים בגלל הנטייה המינית שלהם. אני לא חושב שזה נכון. כל אחד צריך להיות זכאי לאמונותיו המיניות, הפוליטיות והדתיות שלו. אני מסכים שצריך לבחון את זה. פעילות הומוסקסואלית בין מבוגרים בהסכמה בפרטיות שלהם - אני לא רואה עם זה שום בעיה, כמו שאמרתי, כל אחד זכאי לדעתו ועלינו לכבד את כולם בסוג כזה של דיון".
בסוף מרץ 2019, ראש הכנסייה הקתולית בסנט לוסיה, הארכיבישוף רוברט ריבאס, טען כי הכנסייה אינה נגד הומואים או לסביות והביע את התקווה שהממשלות באזור "יעשו מה שנכון" בנושא עניין החוק נגד מעשה סדום באומרו: "במקומות מסוימים זה כבר מוסר. אם זה חוק שמציק וזה לא חוק שמשרת את מטרתו כפי שהיה צריך לשרת את מטרתו בעבר, אז הוא צריך להיבדק ולהתעדכן". הוא הוסיף כי "הכנסייה לא נגד הומואים או לסביות - הכנסייה אולי נגד הפעילות שבה יש בעיה מוסרית, אבל מבחינת האדם, הכנסייה תמיד תאהב את האדם ותדאג לאדם כפי שישוע עשה. מי שאמר שהכנסייה מתנגדת להומוסקסואלים כנראה שגוי לגבי הכנסייה של היום, מעולם לא אמרתי זאת בהטפה שלי בסנט לוסיה. אני כאן 11 שנים ובישוף כבר 29 שנים. מעולם לא אמרתי את זה או הטפתי לזה ומעולם לא שמעתי את הארכיבישוף שלנו מטיף לזה". ימים לאחר מכן, בתחילת אפריל, ניצב השר המתודיסט, סת' אמפאדו מהכנסייה המתודיסטית מברך הומואים ולסביות, אם כי לא את פעילותם, בעודו הוסיף כי החוק "מציק ולא משרת את מטרתו. צריך לבדוק אותו ולעדכן את תוכנו. החוק דווח כמי שעתיד לעבור אי-הפללה של הומוסקסואליות בסביבות שנת 2022.
הגנה מפני אפליה

סעיף 131 לחוק העבודה, שנחקק ב-2006, אוסר על "פיטורים לא הוגנים" על בסיס נטייה מינית. סנט לוסיה הייתה חברת האו"ם היחידה ביבשת אמריקה שהתנגדה רשמית להצהרת האום הידועה בתור "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" אשר גינתה אלימות ואפליה כלפי להט"ב בשנת 2008.
תנאי מחיה > מצעדי גאווה ומחאות

מצעד הגאווה הראשון של סנט לוסיה נקבע בין התאריכים 23–26 באוגוסט 2019, תחת הכותרת "להתמיד בגאווה" כנושא חגיגי וכלל פעילויות שמטרתן חינוך והרגשת הציבור הרחב, כמו גם טיפוח כבודם של אנשי להט"ב במדינה. פעילויות ציבוריות נוספות במהלכו כוללות פאנל בנושא להט"ב בסנט לוסיה, ויריד יום המשפחה, שכולל שיחות על נושאי בריאות לצד הקרנות, נאומי ברכה, הופעות וקבלת מתנות. הארגון הדתי של אספת חג השבועות של הודו המערבית (PAWI) הביע את התנגדותו לאירוע הגאווה. אולם, הארכיבישוף הרומאי-קתולי רוברט ריבאס הצהיר כי הכנסייה שלו "לא מתנגדת לקיום האירועים".
טבלת סיכום

| --- | --- |
פעילות הומוסקסואלית חוקית:  (פלילי עבור גברים מאז 2005, עונש: 10 שנות מאסר וקנס, דווח כלא נאף בפועל, אי-הפללה ממתינה לאישור)  (עבור נשים)
גיל הסכמה שווה לזוגות הטרוסקסואלים:  עבור גברים  עבור נשים
חוקים נגד אפליה בתעסוקה:  (מאז 2006, עבור נטייה מינית)
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה): 
נישואים חד מיניים: 
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
אימוץ על ידי יחידים ללא קשר לנטייה מינית: 
לסביות, הומואים וביסקסואלים מוצהרים רשאים לשרת בצבא: מדינה ללא צבא
זכות לשינוי מגדר בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:  (אין הגבלות)
הערות שוליים

1 2  Don't ignore us, Caribbean activists tell UK gay press, Erasing 76 Crimes, ‏2017-04-05 (באנגלית אמריקאית)
1 2  Rights’ groups urge International media to use local sources, St. Lucia Times News, ‏2017-04-01 (באנגלית אמריקאית)
↑  ECADE, United & Strong Say Buggery Laws Pose Threat To Lives Of Persons Perceived To Be Gay, St. Lucia Times News, ‏2019-03-01 (באנגלית אמריקאית)
↑  National Security Minister Supports Buggery Law Review, St. Lucia Times News, ‏2019-03-28 (באנגלית אמריקאית)
↑  Archbishop Says Church Not Against Gays Or Lesbians, St. Lucia Times News, ‏2019-03-30 (באנגלית אמריקאית)
↑  Claudia Eleibox Mc Dowell, Are Sarah and archbishop at odds over local gay laws?, St. Lucia STAR News, ‏2019-04-06 (באנגלית אמריקאית)
↑  Methodist Church Welcomes Gays, Lesbians But Not Their 'Activities', St. Lucia Times News, ‏2019-04-03 (באנגלית אמריקאית)
↑  B. T. L. Staff, St. Lucia apologizes to gay Americans, Pride Source, ‏2011-03-24 (באנגלית אמריקאית)
↑  Maria Fontenelle, Communications/Advocacy, United, Strong Inc, Rights Sensitisation for Law Enforcement Officers, United and Strong (LGBTQI) St Lucia, ‏2015-05-21 (באנגלית)
↑  Is St. Lucia Safe and Welcoming for LGBTQ travelers, ManAboutWorld.com, ‏2017-11-17 (באנגלית אמריקאית)
↑  Gay men from St Lucia can claim asylum in the UK, Free Movement, ‏2019-03-25 (באנגלית בריטית)
↑  Suspected Suicide At Dennery, St. Lucia Times News, ‏2019-03-25 (באנגלית אמריקאית)
↑  Dean Nestor, Suicide Victim’s Cousin Addresses St. Lucian Insensitivity, St. Lucia STAR News, ‏2019-03-30 (באנגלית אמריקאית)
↑  Student in Soufriere Rally Against Bullying, St. Lucia News From The Voice, ‏2019-04-28 (באנגלית אמריקאית)
↑  Rema Mukena, Blind Date didn't worry about homosexuality ban - because date was so 'boring', BristolLive, ‏2019-05-08 (באנגלית)
↑  Blind Date sent two men on holiday to country where gay sex is illegal, PinkNews | Latest lesbian, gay, bi and trans news | LGBT+ news, ‏2019-05-06 (באנגלית בריטית)
↑  1st LGBT Pride Celebration Comes to Saint Lucia, St. Lucia Times News, ‏2019-06-07 (באנגלית אמריקאית)
↑  Joshua St Aimee, Pastors object to ‘Devilish’ LGBTQ Pride Celebration, The St. Lucia STAR, ‏2019-07-28 (באנגלית אמריקאית)
↑  PAWI Opposes LGBT Celebrations — There Will Be No LGBT Pride March, St. Lucia News From The Voice, ‏2019-07-25 (באנגלית אמריקאית)
מפגינים במצעד הגאווה בקלן, גרמניה, מוחים נגד מדינות המפלילות הומוסקסואליות, 2015
חומצה אספרטית

חומצה אספרטית (Aspratic acid, או: אספרטט, Aspartate) היא אחת מ-20 חומצות האמינו הנפוצות בטבע.
מבנה

זוהי אחת משתי חומצות האמינו היחידות שלהן שייר חומצי, יחד עם חומצה גלוטמית. השייר של חומצה אספרטית מורכב מקבוצת מתילן (CH2) אליה קשורה קבוצת קרבוקסיל (COOH). שייר זה זהה כמעט לזה של חומצה גלוטמית, למעט קבוצת מתילן נוספת הקיים בשייר של האחרונה.
קבוצת הקרבוקסיל נוטה לאבד את אטום המימן שלה, ומכאן החומציות (חומצה מוגדרת כתרכובת הנוטה לאבד יוני מימן). כשזה מתרחש, נותר השייר בצורת יון קרבוקסילט (-COO), ואז נהוג לקרוא לתרכובת אספרטט. ב-pH נייטרלי (7) נוטה חומצה אספרטית  לאבד את אטום המימן ולהופיע בצורת האספרטט. המטען החשמלי של אספרטט הוא 1-, עקב יון הקרבוקסילט השלילי.
חומצת האמינו אספרגין היא נגזרת של חומצה אספרטית. במקום קבוצת קרבוקסיל היא מכילה קבוצת אמיד (CONH); היא נוצרת כשחומצה אספרטית מגיבה עם אמוניה (NH3). עקב הקרבה בין שתי החומצות קיים סימול ארוך המציין אספרגין או חומצה אספרטית - Asx - וכן סימול קצר - D. חומצה אספרטית קיבלה את שמה מאספרגין, אשר בתורה קיבלה את שמה מצמח האספרגוס, בו נתגלתה לראשונה.
ראו גם

אספרטיים (ממתיק מלאכותי שאחד ממרכיביו הוא חומצה אספרטית).
חלבג'ה

| --- | --- |

 מדינה:  עיראק עיראק
 מחוז:  חלבג'ה
 חבל ארץ:  כורדיסטן כורדיסטן
 ראש העיר:  Ali Osman Ali
 תאריך ייסוד:  1650 
 שטח:  1,599 קמ"ר
 גובה:  705 מטרים
 אוכלוסייה:  ‏
  ‑ בעיר:  65,200 (2015)
 קואורדינטות:  35°18′N 45°59′E﻿ / ﻿35.300°N 45.983°E﻿ / 35.300; 45.983
 אזור זמן:  UTC +3
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. חלבג'ה(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. חלבג'ה  he tabBackground:;tabBorder:#aaa;defaultTab:0;
 
חלבג'ה (בכורדית: هه‌ڵه‌بجه) היא עיר כורדית בצפון עיראק, הממוקמת כ-240 קילומטרים צפונית-מזרחית לבגדאד, בסמוך לגבול עם איראן. בזמן מלחמת איראן–עיראק הופצצה העיר על ידי הצבא העיראקי מהאוויר בנשק כימי ולאחר מכן נהרסה כליל. בראשית 2012 נאמדת אוכלוסיית העיר ב-95,175 נפשות.
טבח חלבג'ה

כוחות פשמרגה כורדים, שנתמכו על ידי איראן במהלך מלחמת איראן–עיראק, שחררו את חלבג'ה מהשלטון העיראקי בשלב הסופי של מלחמת איראן–עיראק. ב-16 במרץ 1988, לאחר יומיים של התקפות ארטילריה והפצצות קונבנציונליות מהאוויר על העיר וסביבותיה, הטילו מטוסי חיל האוויר העיראקי  מכלי גז כימי על העיר. תוצאות ההתקפה היו קטלניות: לפחות 5,000 בני אדם נהרגו כתוצאה מיידית מההתקפה הכימית. ההערכה היא כי לפחות עוד 7,000 בני אדם נפצעו או סבלו ממחלות לטווח ארוך. רוב קורבנות ההתקפה על העיירה היו אזרחים כורדים.
ההתקפה כללה את גזי העצבים טבון, סארין, ו-VX. בנוסף נעשה שימוש בגז חרדל, וייתכן שגם באפלטוקסין. ההתקפה על חלבג'ה הייתה ההרסנית ביותר במהלך מערכה שמטרתה חיסול המיעוטים בצפון-עיראק. קודם לכן, באפריל 1987, עשה סדאם חוסיין שימוש בנשק כימי גם בהתקפה על 24 כפרים באזורים הכורדיים. לאחר ההתקפה הרסו כוחות קרקעיים עיראקיים את העיר לחלוטין.
במרץ 2010, לאחר נפילת משטרו של סדאם חוסיין, קבע בית המשפט הפלילי העליון בעיראק כי טבח חלבג'ה הוא רצח עם. עלי חסן אל-מג'יד, שר ההגנה העיראקי, נדון למוות על פשעיו בחלבג'ה ובמקומות נוספים, והוצא להורג.
ראו גם

מלחמת איראן–עיראק
הערות שוליים

↑  ‏H̨alubčah באתר gazetteer.de (בגרמנית), יצוין כי מדובר בהערכה.
↑  1988: Thousands die in Halabja gas attack, באתר ה-BBC (באנגלית).
| --- | --- |
בקרת זהויות :  NLI: 987007567397405171  BnF: cb15905025z (data)  LCCN: n90692216  VIAF: 151403202   WorldCat (עם VIAF): 151403202
חולופ

חוֹלוֹפּ (מרוסית: Холоп) היה מעמד של אנשים לא-חופשיים ברוסיה בתקופה שבין המאה ה-10 וה-18. שבוי במעמד זה נקרא צֵ'לִיאַד (מרוסית: Челядь). בתקופה מאוחרת יותר הם כונו "אנשי-" עם ציון השייכות (למשל: "אנשי הנסיך יורי").
המונח "חולופ" נזכר לראשונה בכרוניקה לשנת 986.
עד המאה ה-14

מעמד חולופ היה בין המושגים הבסיסיים והחשובים של המשטר ברוסיה בימי הביניים. מעמדם היה גבוה במעט ממעמדו של עבד אבל נחשבו כרכוש האדונים ולכן היה מעמדם נמוך עוד יותר מאשר מעמדו של צמית ביתר העולם הפיאודלי.
להסדרת נושא החולופיות הוקדשו פרקים רבים ברוסקיה פרבדה - קובץ החוקים של רוס של קייב מהמאה ה-11. בהתאם לחוקים אלו, הריגת חולופ לא הייתה נחשבת להריגת בן אדם, אלא שוות ערך לנזק לציוד בלבד. גובה הקנס היה זהה לקנס על הריגת סוס. כמו כן, החולופ לא יכול היה להיענש בגין עבירה על החוק. במקרה זה האחריות הייתה נופלת על בעל החולופ.
בן אדם היה יכול להפוך לחולופ ממספר סיבות:
ללא הסכמה
לידה מהורים לא חופשיים
נפילה בשבי
עונש על עבירה פלילית
אי-החזרת חוב
תוך הסכמה
מכירה עצמית
נישואין לחולופ
שירות למען הנסיך
בשני המקרים האחרונים היה ניתן למנוע הפיכה לחולופ באמצעות חוזה מיוחד.
תנאי המחיה של החולופ לא היו חלק של מערכת החוקים. המחזיק בחולופ היה יכול לעשות בו ככל שעלה על רוחו כולל הריגתו. אנשים אחרים נשאו באחריות על הריגת חולופ רק כאשר זה התרחש "ללא סיבה". במידה וחולופ ברח מבעליו, הבעלים היה יכול להחזיר אותו גם כעבור תקופה ארוכה וגם במקרה שחולופ כבר חי אצל בן אצולה אחר. מצד שני, המחזיק בחולופ היה אחראי על כל פעולותיו כולל נזק לצד שלישי.
עבודת החולופים הייתה הבסיס של משקי הבית ומשקי המנזרים. היו לא מעט כפרים שכל תושביהם היו חולופים. כך למשל קיימות עדויות הכרוניקה שלפיה בזמן המלחמה נתפשו בחצר נסיך צ'רניגוב מעל 700 חולופים והועברו לאציל אחר. חלק מהחולופים עברו הכשרה מקצועית והפכו לבעלי מלאכה בתחומים שונים. חולופים היו חלק חשוב של המסחר הרוסי עם המערב. קיימות עדויות בכרוניקות על מכירת אנשים לאיטליה וליוון גם במאה ה-16.
תקופת המדינה המאוחדת

עם התחזקות נסיכות מוסקבה וריכוז הנסיכויות סביבה השתנה בהדרגה מעמד החולופ. הדבר מצא ביטוי בקובצי החוקים שפורסמו החל מסוף המאה ה-14. כך למשל, שבויים כבר לא הפכו באופן אוטומטי לחולופים אלא נוצלו בדרך כלל לחילופי שבויים. בוטל המעבר למעמד חולופ כעונש על עבירות פליליות. אי-יכולת להחזיר חוב הייתה מעבירה את האדם למעמד חולופ רק לתקופת החזר החוב על ידי עבודה לטובת בעל החוב.
עם התפתחות המשק החלו לערוך מסמכים כתובים שפירטו את רשימת החולופים וסוגיהם אצל כל מחזיק בחולופים. כמו כן היו ניסיונות לשפר את חיי החולופ ולהגדיר את זכויותיו. בשנת 1603 בוריס גודונוב פרסם צו על חובת האכלת החולופ. בשנת 1607 פורסמה הוראת הצאר המסדירה את חיי המשפחה של החולופ. כמו כן הוסדר, שחולופ שנלקח בשבי אך ברח ממנו או חולופ שבעליו בגד במדינה היו יכולים להשתחרר ולהיות אנשים חופשיים.
סוגי החולופים

עם התפתחות המשק השתרשו מספר סוגי החולופים
חולופים גדולים – חולופים שהיו במעמד מיוחד אצל הבעלים עקב כישוריהם. הם  היו בעלי רכוש, היו יכולים לעסוק במסחר ואף להיות בעלים של חולופים אחרים. אבל  מעמדם לא היה יציב והיה תלוי ברצון בעל הבית.
חולופים קטנים – הרוב המוחלט של החולופים. הם עבדו ב"עבודות השחורות" במשקי הבית של האצולה הרוסית.
סוף תקופת החולופים

בשנת 1677–1678 נערך ברוסיה מפקד אוכלוסין. לאחר המפקד, בוצעה בשנת 1679 רפורמה במיסוי. החל ממועד זה המס היה נגבה מ"חצר", בהתאם למספר אנשים המתגוררים בה. כתוצאה מכך נוצר הבדל בין החולופים שהתגוררו בחצר נפרדת, שהתחילו לשלם מיסים, לבין יתר החולופים. מצד שני, נשחק ההבדל, שהיה ברור עד אז, בין החולופים לבין אכרים חסרי קרקע, שעבדו בחלקות האדמה של האציל. במהלך ביצוע הרפורמות של פטר הגדול בשנים 1718–1722 נשחק הבדל זה עוד יותר. כתוצאה מכל המהלכים בשנת 1723 תושבי העיר החלו לשלם מיסים באופן עצמאי ללא יוצא מן הכלל. מעמד החולופ בוטל מעשית ואיבד את התוקף המשפטי. המשק הרוסי עבר לשיטת הצמיתות.
ראו גם

מעושר לאושר
חלבון PR

חלבוני PR, או חלבונים הקשורים לפתוגנזה (Pathogenesis-related PR) הם חלבונים המיוצרים בצמחים במקרה של התקפת פתוגן. הם מופרשים כחלק מהתנגדות נרכשת מערכתית. זיהומים מפעילים גנים המייצרים חלבונים אלה. חלק מהחלבונים הללו הם אנטי-מיקרוביאליים. הם תוקפים מולקולות בדופן התא של חיידק או פטרייה. חלבונים אחרים עשויים לתפקד כאותות המפיצים מידע על הזיהום לתאים סמוכים. זיהומים מעודדים קישור מולקולות בדופן התא ושקיעת ליגנין, תגובות שמקימות מחסום מקומי וזה מאט את התפשטות הפתוגן לחלקים אחרים של הצמח.
חומצה סליצילית ממלאת תפקיד בעמידות לפתוגנים על ידי השראת ייצור חלבונים הקשורים לפתוגנזה. חלבונים רבים המצויים ביין הם חלבונים הקשורים לפתוגן של ענבים. אלה כוללים חלבונים דמויי תאומטין וצ'יטינאז.
משפחות חלבונים רבות הקשורות לפתוגנזה חופפות לקבוצות של אלרגנים אנושיים, אף על פי שככל הנראה לאלרגיה אין קשר לתפקוד ההגנתי של החלבונים. קיבוץ חלבונים אלה לפי תכונות הרצף הגנטי שלהם מאפשר מציאת חלבונים אלרגניים פוטנציאליים מגנומים של צמחים שעברו ריצוף, תחום מחקר המכונה "אלרגנומיה".
זיהוי החלבונים

חלבוני PR מיוצרים כאשר רקמת הצמח נלחצת, ולכן לצורך זיהוי משתמשים באותות לחץ (סטרס) כדי "לפתות" את הצמח לבטא גנים של PR. גורמי לחץ שימושיים כוללים זיהום ממשי או אותות הגנה כגון סליצילט ומתיל יסמונט. אפשר לזהות את החלבונים על ידי בידוד, עיכול פפטידים והתאמה לרצפים גנומיים (ריצוף חלבונים). לאחר מכן אפשר לבדוק את הרצפים שהתקבלו ולהשוות אותם למשפחות חלבון PR ידועות, לצורך קטגוריזציה.
לקריאה נוספת

Muthukrishnan S, Datta SP (1999). Pathogenesis-related proteins in plants. Boca Raton: CRC Press. pp. 291. ISBN 0-8493-0697-3.
"Defense-Related Proteins of Higher Plants". dmd.nihs.go.jp.
הערות שוליים

↑  Loon LC (1985). "Pathogenesis-related proteins". Plant Molecular Biology. 4 (2–3): 111–116. doi:10.1007/BF02418757. PMID 24310747.
↑  Campbell, N.A. and Reece, J.B. (2005). Biology (7th ed). San Francisco: Benjamin Cummings.
↑  Van Huijsduijnen RAMH; Alblas SW; De Rijk RH; Bol JF (1986). "Induction by Salicylic Acid of Pathogenesis-related Proteins and Resistance to Alfalfa Mosaic Virus Infection in Various Plant Species". Journal of General Virology. 67 (10): 2135–2143. doi:10.1099/0022-1317-67-10-2135.
↑  Waters EJ, Shirley NJ, Williams PJ (1996). "Nuisance Proteins of Wine Are Grape Pathogenesis-Related Proteins". Journal of Agricultural and Food Chemistry. 44 (1): 3–5. doi:10.1021/jf9505584.
↑  Di Girolamo, F; Muraca, M; Mazzina, O; Lante, I; Dahdah, L (ביוני 2015). "Proteomic applications in food allergy: food allergenomics". Current Opinion in Allergy and Clinical Immunology. 15 (3): 259–66. doi:10.1097/ACI.0000000000000160. PMID 25899690. {{cite journal}}:  (עזרה)
↑  Elvira, M. I.; Galdeano, M. M.; Gilardi, P.; Garcia-Luque, I.; Serra, M. T. (19 במרץ 2008). "Proteomic analysis of pathogenesis-related proteins (PRs) induced by compatible and incompatible interactions of pepper mild mottle virus (PMMoV) in Capsicum chinense L3 plants". Journal of Experimental Botany. 59 (6): 1253–1265. doi:10.1093/jxb/ern032. PMID 18375936. {{cite journal}}:  (עזרה)
↑  Sabater-Jara, AB; Almagro, L; Belchí-Navarro, S; Barceló, AR; Pedreño, MA (במרץ 2011). "Methyl jasmonate induces extracellular pathogenesis-related proteins in cell cultures of Capsicum chinense". Plant Signaling & Behavior. 6 (3): 440–2. doi:10.4161/psb.6.3.14451. PMC 3142433. PMID 21346408. {{cite journal}}:  (עזרה)
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
זכויות להט"ב בסנט קיטס ונוויס

| --- | --- |

סנט קיטס ונוויס
 מעמד בחוק:  חוקי משנת 2022
 טרנסג'נדריות:  אין נתונים
 שירות צבאי:  לסביות, הומואים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין איסור ל אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  נמנעה
זכויותיהם של לסביות, הומואים, טרנסג'נדרים וביסקסואלים (להט"ב) בסנט קיטס ונוויס כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. משקי בית בראשות זוגות חד מיניים אינם זכאים לאותן הגנות משפטיות הזמינות לזוגות הטרוסקסואלים.
מעמד בחוק

עד 2022 הייתה פעילות הומוסקסואלית בין גברים בהסכמה פלילית ברחבי סנט קיטס ונוויס. סעיפים 56 ו-57 ל-"חוק העבירות נגד אדם" מפלילים זכרים על פעילות הומוסקסואלית גברית:
סעיף 56 קובע כי ביצוע "הפשע המתועב של מעשה סדום" – עד 10 שנות מאסר, עם או בלי עבודת פרך.

סעיף 57 קובי כי "כל המנסה לבצע את הפשע המתועב האמור, או אשם בכל תקיפה בכוונה לבצע אותו, או בכל תקיפה מגונה באדם זכר כלשהו, אשם בעבירת עוון ומורשע בכך לדין מאסר לתקופה שלא תעלה על ארבע שנים עם או בלי עבודת פרך".
בשנת 2011 הצהירה ממשלת סנט קיטס ונוויס כי "אין לה מנדט מהעם לבטל את הפללתה של הומוסקסואליות בקרב גברים מבוגרים בהסכמה". עם זאת, למרות קיומו של חוק דה יורה, לא היו ידועות העמדות לדין של פעילות הומוסקסואלית לדברי הממשלה.
ב-2022 בוטל החוק ופעילות הומוסקסואליות הפכה לחוקית במדינה.
תנאי מחיה

ב-23 במרץ 2005, האי נוויס אסר על ספינת תענוגות שהובילה 110 נוסעים אמריקאים, אשר כללו בעיקר אזרחי להט"ב לעגן. סירת משטרה עצרה את ספינת "Source Events/Windjammer Barefoot Cruises" ולקחה את הקפטן לחוף לפגישה עם פקידי הנמל, המשטרה ומכס והגירה, ולאחר מכן הוטל על הספינה להפליג בחזרה. ממלא מקום המנהל הכללי של רשות הנמל, אוראל ברנדי, הצהיר לכתבים כי האי "לא רוצה שהומוסקסואליות תהיה חלק מהתרבות שלו".
טבלת סיכום

| --- | --- |
פעילות הומוסקסואלית חוקית: 
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שנאה): 
נישואים חד מיניים: 
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים וביסקסואלים מוצהרים רשאים לשרת בצבא: 
זכות לשינוי מגדר בחוק:  אין נתונים
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאיים לתרום דם:
הערות שוליים

↑  South Florida Caribbean News, web.archive.org, ‏2011-07-16
טובה (קיסר יפן)

הקיסר טוֹבָּה (ביפנית: 鳥羽天皇;‏ 24 בפברואר 1103 - 20 ביולי 1156) היה קיסר יפן ה-74 לפי הרשימה המסורתית של קיסרי יפן. שלטונו נמשך מ-1107 עד 1123.